Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 62 A bírák jogállásáról és javadalmazásáról szóló 1997. évi LXVII. törvény alapján, ülnöknek az a büntetlen elõéletû, választójoggal rendelkezõ magyar
Paragraph Index: 1802

2. A nemzeti és etnikai kisebbségekért közalapítvány mûködési rendjét érintõ változások Az MNEKK legfõbb döntéshozó szerve a kuratórium, amelynek személyi összetételét a Nektv. határozza meg. A korábbi, már nem hatályos rendelkezések szerint a kuratórium az alábbi tagokból állt: – a kisebbségek országos önkormányzatainak – azok közgyûlése által megválasztott – egy-egy képviselõje, országos önkormányzat hiányában az adott kisebbség szervezetei által választott személy; – az Országgyûlésben képviselõcsoporttal rendelkezõ pártok által kijelölt egy-egy személy; – a belügyminiszter, a külügyminiszter, a nemzeti kulturális örökség minisztere, az oktatási miniszter és a kormány ifjúsági és sportfeladatokat ellátó tagja, valamint a Magyar Tudományos Akadémia elnöke által kijelölt egy-egy személy. Tapasztalataink szerint ez a törvényi szabályozás legitimációs problémákat vetett fel, hiszen a határozatlan idõre szóló kuratóriumi tagság nem igazodott a négyéves kisebbségi önkormányzati ciklushoz. A beszámolási idõszakban az Országos Ruszin Kisebbségi Önkormányzat, valamint az Országos Szerb Önkormányzat vizsgálatunkat kérte amiatt, hogy delegáltjukat – a közgyûlés határozata ellenére – az alapító nem hívta vissza az MNEKK kuratóriumából. A Nektv. nem tartalmaz elõírásokat a kuratóriumi tagság megszûnésére, és nem rendelkezik arról sem, hogy az országos kisebbségi önkormányzatok jogosultak-e kezdeményezni az alapítónál a kurátor visszahívását. A kormány ezért ezeket a kérdéseket az alapító okirat többszöri módosításával szabályozta. Az MNEKK 1996-ban bírósági nyilvántartásba vett alapító okirata arról rendelkezett, hogy a kuratóriumi tagság megszûnik „a delegáló szervezet véleményének megkérése után az alapító által történt visszahívással”. Az alapító okirat tehát ekkor még lehetõvé tette az országos kisebbségi önkormányzatok által választott kuratóriumi tag visszahívását. A Polgári Törvénykönyv (Ptk.) azonban a közalapítványok esetében nem ismeri a delegálás intézményét. A kormány a törvényi szabályozással való összhang megteremtése érdekében már 1997-ben módosította az alapító okiratot és kivette belõle a delegáltak visszahívására vonatkozó rendelkezést. 66

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes